**Bloque de materias troncais**

**Química**

Introdución

A materia de Química no bacharelato debe contribuír a afondar no coñecemento do mundo que rodea o alumnado, á familiarización coa actividade científica e tecnolóxica, e ao desenvolvemento das competencias clave. Desde esta disciplina débese seguir atendendo ás relacións entre ciencia, tecnoloxía, sociedade e ambiente, en particular ás aplicacións da química, á súa presenza na vida cotiá e ás súas repercusións directas en numerosos ámbitos da sociedade actual. A súa relación con outros campos de coñecemento, como a bioloxía, a medicina, a enxeñaría, a xeoloxía, a astronomía, a farmacia ou a ciencia dos materiais, por citar algúns, fai que contribúa a unha formación crítica en relación co papel que a química desenvolve na sociedade, tanto como elemento de progreso como polos posibles efectos negativos dalgúns dos seus desenvolvementos.

A materia de Química apóiase nas matemáticas e na física e, á súa vez, serve de base para as ciencias da vida. Desde esta posición, esta materia amplía a formación científica do alumnado e proporciona unha ferramenta para a comprensión da natureza das ciencias en xeral, polo que é unha axuda importante na toma de decisións ben fundamentadas e responsables en relación coa súa propia vida e coa comunidade onde vive, co obxectivo final de construír unha sociedade mellor, dada a capacidade da química para resolver problemas humanos e responder a diferentes necesidades sociais.

Esta materia estrutúrase en catro bloques, nos que aparecen interrelacionados todos os elementos do currículo.

O primeiro bloque, "A actividade científica", constitúe o eixe metodolóxico da área, e é necesario traballalo de xeito simultáneo con cada un dos tres bloques restantes. O ensino e a aprendizaxe de Química implica a realización de pequenos proxectos de investigación, así como a procura, a análise e a elaboración de información, e é de interese o emprego das tecnoloxías da información e da comunicación, tanto como ferramenta para a obtención de datos, o tratamento da información, a análise dos resultados e a presentación de conclusións, como para o emprego de aplicacións informáticas de simulación de prácticas que sería difícil desenvolver no laboratorio real. Tanto os criterios de avaliación como os estándares de aprendizaxe deste bloque cobran sentido ao relacionalos cos doutros bloques. Deste xeito, o QUB1.2.1. terá que referirse ás diversas experiencias químicas desenvolvidas ao longo do curso.

O segundo bloque, "Orixe e evolución dos compoñentes do Universo", aborda a estrutura atómica dos elementos e a súa repercusión nas propiedades periódicas destes. A visión actual do concepto do átomo e as subpartículas que o conforman contrasta coas nocións da teoría atómico-molecular coñecidas previamente polo alumnado. Entre as características propias de cada elemento destaca a reactividade dos seus átomos e os tipos de enlaces e forzas que aparecen entre eles e, como consecuencia, as propiedades fisicoquímicas dos compostos que poden formar.

No terceiro bloque, "Reaccións químicas", trátanse tanto o aspecto dinámico (cinética) como o estático (equilibrio químico) das reaccións químicas, os factores que modifican a velocidade de reacción, o desprazamento do seu equilibrio, as reaccións ácido-base e de oxidación-redución, e as súas implicacións sociais e industriais.

Finalmente, o derradeiro bloque, "Síntese orgánica e novos materiais", con contidos de química orgánica, está destinado ao estudo dalgunhas funcións orgánicas e aos polímeros, e aborda as súas características, como se producen e a grande importancia que teñen na actualidade por causa das numerosas aplicacións que presentan: química médica, química dos alimentos e química ambiental.

As estratexias metodolóxicas que se propoñen para desenvolver o currículo desta materia son as seguintes:

* Fomentar a competencia de aprender a aprender, e a de sentido de iniciativa e espírito emprendedor, a través da planificación, a realización, a presentación e a avaliación de deseños experimentais por parte do alumnado, incluíndo a incorporación das tecnoloxías da información e da comunicación para o desenvolvemento da competencia dixital, co obxectivo de favorecer unha visión máis actual da actividade tecnolóxica e científica contemporánea.
* Partir, sempre que sexa posible, de enfrontar o alumnado a situacións problemáticas que deba resolver pondo en xogo os saberes dos que dispón.
* Potenciar a dimensión colectiva da actividade científica, organizando equipos de traballo e propiciando o traballo cooperativo na investigación.
* Considerar as implicacións entre ciencia, tecnoloxía, sociedade e medio natural dos problemas (posibles aplicacións, repercusións negativas, toma de decisións, ciencia e pseudociencia, etc.), e as posibles relacións con outros campos do coñecemento

|  | Química. 2º de bacharelato | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias clave |
|  | Bloque 1. A actividade científica | | |  |
| * b * e * I * l * m | * B1.1. Utilización de estratexias básicas da actividade científica. | * B1.1. Realizar interpretacións, predicións e representación de fenómenos químicos a partir dos datos dunha investigación científica, e obter conclusións. | * QUB1.1.1. Aplica habilidades necesarias para a investigación científica traballando tanto individualmente como en grupo, formulando preguntas, identificando problemas, recollendo datos mediante a observación ou a experimentación, analizando e comunicando os resultados, e desenvolvendo explicacións mediante a realización dun informe final. | * CAA * CCL * CMCCT * CSC * CSIEE |
| * b * i | * B1.2. Importancia da investigación científica na industria e na empresa. * B1.3. Prevención de riscos no laboratorio | * B1.2. Aplicar a prevención de riscos no laboratorio de química e coñecer a importancia dos fenómenos químicos e as súas aplicacións aos individuos e á sociedade. | * QUB1.2.1.Utiliza o material e os instrumentos de laboratorio empregando as normas de seguridade adecuadas para a realización de experiencias químicas. | * CMCCT * CSC |
| * d * e * g * I * l | * B1.4. Investigación científica: documentación, elaboración de informes, comunicación e difusión de resultados. | * B1.3. Empregar axeitadamente as tecnoloxías da información e da comunicación para a procura de información, o manexo de aplicacións de simulación de probas de laboratorio, a obtención de datos e a elaboración de informes. | * QUB1.3.1. Elabora información e relaciona os coñecementos químicos aprendidos con fenómenos da natureza, e as posibles aplicacións e consecuencias na sociedade actual. | * CCL * CD * CMCCT * CSC |
| * QUB1.3.2. Localiza e utiliza aplicacións e programas de simulación de prácticas de laboratorio. | * CD * CMCCT |
| * QUB1.3.3. Realiza e defende un traballo de investigación utilizando as tecnoloxías da información e da comunicación. | * CCL * CD * CMCCT * CSIEE |
| * b * e * I * l | * B1.4. Investigación científica: documentación, elaboración de informes, comunicación e difusión de resultados. | * B1.4. Deseñar, elaborar, comunicar e defender informes de carácter científico, realizando unha investigación baseada na práctica experimental. | * QUB1.4.1. Analiza a información obtida principalmente a través de internet, identificando as principais características ligadas á fiabilidade e á obxectividade do fluxo de información científica. | * CAA * CD * CMCCT |
| * QUB1.4.2. Selecciona, comprende e interpreta información relevante nunha fonte de información de divulgación científic,a e transmite as conclusións obtidas utilizando a linguaxe oral e escrita con propiedade. | * CAA * CCL * CMCCT |
|  | Bloque 2. Orixe e evolución dos compoñentes do Universo | | |  |
| * b * I * l | * B2.1. Estrutura da materia. Hipótese de Planck. * B2.2. Modelo atómico de Bohr. | * B2.1. Analizar cronoloxicamente os modelos atómicos ata chegar ao modelo actual, discutindo as súas limitacións e a necesidade dun novo. | * QUB2.1.1. Explica as limitacións dos distintos modelos atómicos en relación cos feitos experimentais que levan asociados. | * CCEC * CMCCT |
| * QUB2.1.2. Calcula o valor enerxético correspondente a unha transición electrónica entre dous niveis dados, en relación coa interpretación dos espectros atómicos. | * CMCCT |
| * i * l | * B2.2. Modelo atómico de Bohr. * B2.3. Orbitais atómicos. Números cuánticos e a súa interpretación. | * B2.2. Recoñecer a importancia da teoría mecanocuántica para o coñecemento do átomo. | * QUB2.2.1. Diferencia o significado dos números cuánticos segundo Bohr e a teoría mecanocuántica que define o modelo atómico actual, en relación co concepto de órbita e orbital. | * CMCCT |
| * e * i | * B2.4. Mecánica cuántica: hipótese de De Broglie, principio de indeterminación de Heisenberg. | * B2.3. Explicar os conceptos básicos da mecánica cuántica: dualidade onda-corpúsculo e incerteza. | * QUB2.3.1. Determina lonxitudes de onda asociadas a partículas en movemento para xustificar o comportamento ondulatorio dos electróns. | * CMCCT |
| * QUB2.3.2. Xustifica o carácter probabilístico do estudo de partículas atómicas a partir do principio de indeterminación de Heisenberg. | * CMCCT |
| * e * i | * B2.5. Partículas subatómicas: orixe do Universo. | * B2.4. Describir as características fundamentais das partículas subatómicas, diferenciando os tipos. | * QUB2.4.1. Coñece as partículas subatómicas e os tipos de quarks presentes na natureza íntima da materia e na orixe primixenia do Universo, explicando as características e a clasificación destes. | * CMCCT |
| * i | * B2.6. Clasificación dos elementos segundo a súa estrutura electrónica: sistema periódico. | * B2.5. Establecer a configuración electrónica dun átomo en relación coa súa posición na táboa periódica. | * QUB2.5.1. Determina a configuración electrónica dun átomo, coñecida a súa posición na táboa periódica e os números cuánticos posibles do electrón diferenciador. | * CMCCT |
| * i | * B2.6. Clasificación dos elementos segundo a súa estrutura electrónica: sistema periódico. | * B2.6. Identificar os números cuánticos para un electrón segundo no orbital en que se atope. | * QUB2.6.1. Xustifica a reactividade dun elemento a partir da estrutura electrónica ou a súa posición na táboa periódica. | * CMCCT |
| * i * l | * B2.7. Propiedades dos elementos segundo a súa posición no sistema periódico: enerxía de ionización, afinidade electrónica, electronegatividade e raio atómico. | * B2.7. Coñecer a estrutura básica do sistema periódico actual, definir as propiedades periódicas estudadas e describir a súa variación ao longo dun grupo ou período. | * QUB2.7.1. Argumenta a variación do raio atómico, potencial de ionización, afinidade electrónica e electronegatividade en grupos e períodos, comparando as devanditas propiedades para elementos diferentes. | * CMCCT |
| * i * l | * B2.8. Enlace químico. | * B2.8. Utilizar o modelo de enlace correspondente para explicar a formación de moléculas, de cristais e de estruturas macroscópicas, e deducir as súas propiedades. | * QUB2.8.1. Xustifica a estabilidade das moléculas ou dos cristais formados empregando a regra do octeto ou baseándose nas interaccións dos electróns da capa de valencia para a formación dos enlaces. | * CMCCT |
| * i | * B2.9. Enlace iónico. * B2.10. Propiedades das substancias con enlace iónico. | * B2.9. Construír ciclos enerxéticos do tipo Born-Haber para calcular a enerxía de rede, analizando de forma cualitativa a variación de enerxía de rede en diferentes compostos | * QUB2.9.1. Aplica o ciclo de Born-Haber para o cálculo da enerxía reticular de cristais iónicos. | * CMCCT |
| * QUB2.9.2. Compara a fortaleza do enlace en distintos compostos iónicos aplicando a fórmula de Born-Landé para considerar os factores dos que depende a enerxía reticular. | * CMCCT |
| * i * l | * B2.11. Enlace covalente. * B2.12. Xeometría e polaridade das moléculas. * B2.13. Teoría do enlace de valencia (TEV) e hibridación. * B2.14. Teoría de repulsión de pares electrónicos da capa de valencia (TRPECV). | * B2.10. Describir as características básicas do enlace covalente empregando diagramas de Lewis e utilizar a TEV para a súa descrición máis complexa. | * QUB2.10.1. Determina a polaridade dunha molécula utilizando o modelo ou a teoría máis axeitados para explicar a súa xeometría. | * CMCCT |
| * QUB2.10.2. Representa a xeometría molecular de distintas substancias covalentes aplicando a TEV e a TRPECV. | * CMCCT |
| * i * l | * B2.15. Propiedades das substancias con enlace covalente. * B2.16. Enlaces presentes en substancias de interese biolóxico | * B2.11. Empregar a teoría da hibridación para explicar o enlace covalente e a xeometría de distintas moléculas. | * QUB2.11.1. Dálles sentido aos parámetros moleculares en compostos covalentes utilizando a teoría de hibridación para compostos inorgánicos e orgánicos. | * CMCCT |
| * d * h * i * l | * B2.17. Enlace metálico. * B2.18. Propiedades dos metais. Aplicacións de supercondutores e semicondutores. | * B2.12. Coñecer as propiedades dos metais empregando as diferentes teorías estudadas para a formación do enlace metálico. | * QUB2.12.1. Explica a condutividade eléctrica e térmica mediante o modelo do gas electrónico, aplicándoo tamén a substancias semicondutoras e supercondutoras. | * CMCCT |
| * i | * B2.18. Propiedades dos metais. Aplicacións de supercondutores e semicondutores. * B2.19. Modelo do gas electrónico e teoría de bandas. | * B2.13. Explicar a posible condutividade eléctrica dun metal empregando a teoría de bandas. | * QUB2.13.1. Describe o comportamento dun elemento como illante, condutor ou semicondutor eléctrico, utilizando a teoría de bandas. | * CMCCT |
| * QUB2.13.2. Coñece e explica algunhas aplicacións dos semicondutores e supercondutores, e analiza a súa repercusión no avance tecnolóxico da sociedade. | * CMCCT |
| * i | * B2.20. Natureza das forzas intermoleculares. | * B2.14. Recoñecer os tipos de forzas intermoleculares e explicar como afectan as propiedades de determinados compostos en casos concretos. | * QUB2.14.1. Xustifica a influencia das forzas intermoleculares para explicar como varían as propiedades específicas de diversas substancias en función das devanditas interaccións. | * CMCCT |
| * i | * B2.9. Enlace iónico. * B2.11. Enlace covalente. * B2.20. Natureza das forzas intermoleculares. | * B2.15. Diferenciar as forzas intramoleculares das intermoleculares en compostos iónicos ou covalentes. | * QUB2.15.1. Compara a enerxía dos enlaces intramoleculares en relación coa enerxía correspondente ás forzas intermoleculares, xustificando o comportamento fisicoquímico das moléculas. | * CMCCT |
|  | Bloque 3. Reaccións químicas | | |  |
| * i | * B3.1. Concepto de velocidade de reacción. * B3.2. Teoría de colisións e do estado de transición. | * B3.1. Definir velocidade dunha reacción e aplicar a teoría das colisións e do estado de transición utilizando o concepto de enerxía de activación. | * QUB3.1.1. Obtén ecuacións cinéticas reflectindo as unidades das magnitudes que interveñen. | * CMCCT |
| * i * l | * B3.3. Factores que inflúen na velocidade das reaccións químicas. * B3.4. Utilización de catalizadores en procesos industriais. | * B3.2. Xustificar como a natureza e a concentración dos reactivos, a temperatura e a presenza de catalizadores modifican a velocidade de reacción. | * QUB3.2.1. Predí a influencia dos factores que modifican a velocidade dunha reacción. | * CMCCT |
| * QUB3.2.2. Explica o funcionamento dos catalizadores en relación con procesos industriais e a catálise encimática, analizando a súa repercusión no medio e na saúde. | * CMCCT * CSC |
| * i | * B3.5. Mecanismos de reacción. | * B3.3. Coñecer que a velocidade dunha reacción química depende da etapa limitante segundo o seu mecanismo de reacción establecido. | * QUB3.3.1. Deduce o proceso de control da velocidade dunha reacción química identificando a etapa limitante correspondente ao seu mecanismo de reacción. | * CMCCT |
| * i | * B3.6. Equilibrio químico. Lei de acción de masas. * B3.7. Constante de equilibrio: formas de expresala. | * B3.4. Aplicar o concepto de equilibrio químico para predicir a evolución dun sistema. | * QUB3.4.1. Interpreta o valor do cociente de reacción comparándoo coa constante de equilibrio, prevendo a evolución dunha reacción para alcanzar o equilibrio. | * CMCCT |
| * QUB3.4.2. Comproba e interpreta experiencias de laboratorio onde se poñen de manifesto os factores que inflúen no desprazamento do equilibrio químico, en equilibrios homoxéneos e heteroxéneos. | * CAA * CMCCT |
| * i | * B3.7. Constante de equilibrio: formas de expresala. | * B3.5. Expresar matematicamente a constante de equilibrio dun proceso no que interveñen gases, en función da concentración e das presións parciais. | * QUB3.5.1. Acha o valor das constantes de equilibrio, Kc e Kp, para un equilibrio en diferentes situacións de presión, volume ou concentración. | * CMCCT |
| * QUB3.5.2. Calcula as concentracións ou presións parciais das substancias presentes nun equilibrio químico empregando a lei de acción de masas, e deduce como evoluciona o equilibrio ao variar a cantidade de produto ou reactivo. | * CMCCT |
| * i | * B3.8. Equilibrios con gases. | * B3.6. Relacionar Kc e Kp en equilibrios con gases, interpretando o seu significado, e resolver problemas de equilibrios homoxéneos en reaccións gasosas. | * QUB3.6.1. Utiliza o grao de disociación aplicándoo ao cálculo de concentracións e constantes de equilibrio Kc e Kp. | * CMCCT |
| * i | * B3.9. Equilibrios heteroxéneos: reaccións de precipitación. | * B3.7. Resolver problemas de equilibrios heteroxéneos, con especial atención aos de disolución-precipitación. | * QUB3.7.1. Relaciona a solubilidade e o produto de solubilidade aplicando a lei de Guldberg e Waage en equilibrios heteroxéneos sólido-líquido, e aplícao experimentalmente como método de separación e identificación de mesturas de sales disolvidos. | * CMCCT |
| * i * l | * B3.10. Factores que afectan o estado de equilibrio: principio de Le Chatelier. | * B3.8. Aplicar o principio de Le Chatelier a distintos tipos de reaccións tendo en conta o efecto da temperatura, a presión, o volume e a concentración das substancias presentes, predicindo a evolución do sistema. | * QUB3.8.1. Aplica o principio de Le Chatelier para predicir a evolución dun sistema en equilibrio ao modificar a temperatura, a presión, o volume ou a concentración que o definen, utilizando como exemplo a obtención industrial do amoníaco. | * CMCCT |
| * i * l | * B3.3. Factores que inflúen na velocidade das reaccións químicas. * B3.4. Utilización de catalizadores en procesos industriais. * B3.10. Factores que afectan o estado de equilibrio: principio de Le Chatelier. * B3.11. Aplicacións e importancia do equilibrio químico en procesos industriais e en situacións da vida cotiá. | * B3.9. Valorar a importancia do principio de Le Chatelier en diversos procesos industriais. | * QUB3.9.1. Analiza os factores cinéticos e termodinámicos que inflúen nas velocidades de reacción e na evolución dos equilibrios para optimizar a obtención de compostos de interese industrial, como por exemplo o amoníaco. | * CMCCT |
| * i | * B3.9. Equilibrios heteroxéneos: reaccións de precipitación. * B3.10. Factores que afectan o estado de equilibrio: principio de Le Chatelier. | * B3.10. Explicar como varía a solubilidade dun sal polo efecto dun ión común. | * QUB3.10.1. Calcula a solubilidade dun sal interpretando como se modifica ao engadir un ión común, e verifícao experimentalmente nalgúns casos concretos. | * CMCCT |
| * i | * B3.12. Concepto de ácido-base. * B313. Teoría de Brönsted-Lowry. | * B3.11. Aplicar a teoría de Brönsted para recoñecer as substancias que poden actuar como ácidos ou bases. | * QUB3.11.1. Xustifica o comportamento ácido ou básico dun composto aplicando a teoría de Brönsted-Lowry dos pares de ácido-base conxugados. | * CMCCT |
| * i | * B3.14. Forza relativa dos ácidos e bases; grao de ionización. * B3.15. Equilibrio iónico da auga. * B3.16. Concepto de pH. Importancia do pH a nivel biolóxico. * B3.17. Estudo cualitativo das disolucións reguladoras de pH. | * B3.12. Determinar o valor do pH de distintos tipos de ácidos e bases. | * QUB3.12.1. Identifica o carácter ácido, básico ou neutro, e a fortaleza ácido-base de distintas disolucións segundo o tipo de composto disolvido nelas, e determina teoricamente e experimentalmente o valor do pH destas. | * CMCCT |
| * i * l | * B3.18. Equilibrio ácido-base * B3.19. Volumetrías de neutralización ácido-base. | * B3.13. Explicar as reaccións ácido-base e a importancia dalgunha delas, así como as súas aplicacións prácticas. | * QUB3.13.1. Describe o procedemento para realizar unha volumetría ácido-base dunha disolución de concentración descoñecida, realizando os cálculos necesarios. | * CMCCT |
| * i | * B3.20. Estudo cualitativo da hidrólise de sales. | * B3.14. Xustificar o pH resultante na hidrólise dun sal. | * QUB3.14.1. Predí o comportamento ácido-base dun sal disolvido en auga aplicando o concepto de hidrólise, e escribr os procesos intermedios e os equilibrios que teñen lugar. | * CAA * CMCCT |
| * i | * B3.19. Volumetrías de neutralización ácido-base. | * B3.15. Utilizar os cálculos estequiométricos necesarios para levar a cabo unha reacción de neutralización ou volumetría ácido-base. | * QUB3.15.1. Determina a concentración dun ácido ou unha base valorándoa con outra de concentración coñecida, establecendo o punto de equivalencia da neutralización mediante o emprego de indicadores ácido-base (faino no laboratorio no caso de ácidos e bases fortes). | * CMCCT |
| * i * l | * B3.21. Ácidos e bases relevantes a nivel industrial e de consumo. Problemas ambientais. | * B3.16. Coñecer as aplicacións dos ácidos e das bases na vida cotiá (produtos de limpeza, cosmética, etc.). | * QUB3.16.1. Recoñece a acción dalgúns produtos de uso cotián como consecuencia do seu comportamento químico ácido-base. | * CMCCT |
| * i | * B3.22. Equilibrio redox. * B3.23. Concepto de oxidación-redución. Oxidantes e redutores. Número de oxidación. | * B3.17. Determinar o número de oxidación dun elemento químico identificando se se oxida ou reduce nunha reacción química. | * QUB3.17.1. Define oxidación e redución en relación coa variación do número de oxidación dun átomo en substancias oxidantes e redutoras. | * CMCCT |
| * i * l | * B3.24. Axuste redox polo método do ión-electrón. Estequiometría das reaccións redox. | * B3.18. Axustar reaccións de oxidación-redución utilizando o método do ión-electrón e facer os cálculos estequiométricos correspondentes. | * QUB3.18.1. Identifica reaccións de oxidación-redución empregando o método do ión-electrón para axustalas. | * CMCCT |
| * i | * B3.25. Potencial de redución estándar. | * B3.19. Comprender o significado de potencial estándar de redución dun par redox, utilizándoo para predicir a espontaneidade dun proceso entre dous pares redox. | * QUB3.19.1. Relaciona a espontaneidade dun proceso redox coa variación de enerxía de Gibbs, considerando o valor da forza electromotriz obtida. | * CMCCT |
| * QUB3.19.2. Deseña unha pila coñecendo os potenciais estándar de redución, utilizándoos para calcular o potencial xerado formulando as semirreacións redox correspondentes, e constrúe unha pila Daniell. | * CMCCT |
| * QUB3.19.3. Analiza un proceso de oxidación-redución coa xeración de corrente eléctrica representando unha célula galvánica. | * CMCCT |
| * i | * B3.26. Volumetrías redox. | * B3.20. Realizar cálculos estequiométricos necesarios para aplicar ás volumetrías redox. | * QUB3.20.1. Describe o procedemento para realizar unha volumetría redox, realizando os cálculos estequiométricos correspondentes. | * CMCCT |
| * i | * B3.27. Leis de Faraday da electrólise. | * B3.21. Determinar a cantidade de substancia depositada nos eléctrodos dunha cuba electrolítica empregando as leis de Faraday. | * QUB3.21.1. Aplica as leis de Faraday a un proceso electrolítico determinando a cantidade de materia depositada nun eléctrodo ou o tempo que tarda en facelo, e compróbao experimentalmente nalgún proceso dado. | * CMCCT |
| * i * l | * B3.28. Aplicacións e repercusións das reaccións de oxidación redución: baterías eléctricas, pilas de combustible e prevención da corrosión de metais. | * B3.22. Coñecer algunhas das aplicacións da electrólises como a prevención da corrosión, a fabricación de pilas de distintos tipos (galvánicas, alcalinas e de combustible) e a obtención de elementos puros. | * QUB3.22.1. Representa os procesos que teñen lugar nunha pila de combustible, escribindo as semirreaccións redox e indicando as vantaxes e os inconvenientes do uso destas pilas fronte ás convencionais. | * CMCCT * CSC |
| * QUB3.22.2. Xustifica as vantaxes da anodización e a galvanoplastia na protección de obxectos metálicos. | * CMCCT |
|  | Bloque 4. Síntese orgánica e novos materiais | | |  |
| * i | * B4.1. Estudo de funcións orgánicas. | * B4.1. Recoñecer os compostos orgánicos, segundo a función que os caracteriza. | * QUB4.1.1. Relaciona a forma de hibridación do átomo de carbono co tipo de enlace en diferentes compostos representando graficamente moléculas orgánicas sinxelas. | * CMCCT |
| * i | * B4.2. Nomenclatura e formulación orgánica segundo as normas da IUPAC. * B4.3. Funcións orgánicas de interese: osixenadas e nitroxenadas, derivados haloxenados, tiois e perácidos. Compostos orgánicos polifuncionais. | * B4.2. Formular compostos orgánicos sinxelos con varias funcións. | * QUB4.2.1. Diferencia, nomea e formula hidrocarburos e compostos orgánicos que posúen varios grupos funcionais. | * CMCCT |
| * i | * B4.4. Tipos de isomería. | * B4.3. Representar isómeros a partir dunha fórmula molecular dada. | * QUB4.3.1. Distingue os tipos de isomería representando, formulando e nomeando os posibles isómeros, dada unha fórmula molecular. | * CMCCT |
| * i | * B4.5. Tipos de reaccións orgánicas. | * B4.4. Identificar os principais tipos de reaccións orgánicas: substitución, adición, eliminación, condensación e redox. | * QUB4.4.1. Identifica e explica os principais tipos de reaccións orgánicas (substitución, adición, eliminación, condensación e redox), predicindo os produtos, se é necesario. | * CMCCT |
| * i | * B4.5. Tipos de reaccións orgánicas. | * B4.5. Escribir e axustar reaccións de obtención ou transformación de compostos orgánicos en función do grupo funcional presente. | * QUB4.5.1. Desenvolve a secuencia de reaccións necesarias para obter un composto orgánico determinado a partir de outro con distinto grupo funcional, aplicando a regra de Markovnikov ou de Saytzeff para a formación de distintos isómeros. | * CMCCT |
| * b * i * l | * B4.6. Importancia da química do carbono no desenvolvemento da sociedade do benestar. * B4.7. Principais compostos orgánicos de interese biolóxico e industrial: materiais polímeros e medicamentos. | * B4.6. Valorar a importancia da química orgánica vinculada a outras áreas de coñecemento e ao interese social. | * QUB4.6.1. Relaciona os grupos funcionais e as estruturas principais con compostos sinxelos de interese biolóxico. | * CMCCT * CSC |
| * i | * B4.8. Macromoléculas. | * B4.7. Determinar as características máis importantes das macromoléculas. | * QUB4.7.1. Recoñece macromoléculas de orixe natural e sintética. | * CMCCT |
| * i | * B4.9. Polímeros. | * B4.8. Representar a fórmula dun polímero a partir dos seus monómeros, e viceversa. | * QUB4.8.1. A partir dun monómero, deseña o polímero correspondente e explica o proceso que tivo lugar. | * CMCCT |
| * i * l | * B4.10. Reaccións de polimerización. * B4.11. Polímeros de orixe natural e sintética: propiedades. | * B4.9. Describir os mecanismos máis sinxelos de polimerización e as propiedades dalgúns dos principais polímeros de interese industrial. | * QUB4.9.1. Utiliza as reaccións de polimerización para a obtención de compostos de interese industrial como polietileno, PVC, poliestireno, caucho, poliamidas e poliésteres, poliuretanos e baquelita. | * CMCCT |
| * b * i * l | * B4.7. Principais compostos orgánicos de interese biolóxico e industrial: materiais polímeros e medicamentos. | * B4.10. Coñecer as propiedades e a obtención dalgúns compostos de interese en biomedicina e, en xeral, nas ramas da industria. | * QUB4.10.1. Identifica substancias e derivados orgánicos que se utilizan como principios activos de medicamentos, cosméticos e biomateriais, e valora a repercusión na calidade de vida. | * CMCCT * CSC |
| * b * i * l | * B4.12. Fabricación de materiais plásticos e as súas transformacións: impacto ambiental. | * B4.11. Distinguir as principais aplicacións dos materiais polímeros, segundo a súa utilización en distintos ámbitos. | * QUB4.11.1. Describe as principais aplicacións dos materiais polímeros de alto interese tecnolóxico e biolóxico (adhesivos e revestimentos, resinas, tecidos, pinturas, próteses, lentes, etc.), en relación coas vantaxes e as desvantaxes do seu uso segundo as propiedades que o caracterizan. | * CMCCT * CSC |
| * b * i * l | * B4.6. Importancia da química do carbono no desenvolvemento da sociedade do benestar. | * B4.12. Valorar a utilización das substancias orgánicas no desenvolvemento da sociedade actual e os problemas ambientais que se poden derivar. | * QUB4.12.1. Recoñece as utilidades que os compostos orgánicos teñen en sectores como a alimentación, a agricultura, a biomedicina, a enxeñaría de materiais e a enerxía, fronte ás posibles desvantaxes que leva consigo o seu desenvolvemento. | * CCEC * CMCCT * CSC |